Diari Oficial de la Generalitat Valenciana


Sumari del DOGV 6794, del 12-06-2012 (2012/5322)

Convocatòria d'Assemblea General ordinària.
-------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5322


Organisme emissor
:   Caixa Rural Altea, COOP Crèd. V.

Tipus de document
:   Convocatòria

Convocatòria d'Assemblea General ordinària. [2012/5322]  
El Consell Rector de Caixa Rural Altea, Cooperativa de Crèdit Valenciana, de conformitat amb el que estableixen els articles 33 i següents dels estatuts, convoca els socis d'aquesta Caixa a l'Assemblea General ordinària que se celebrarà el proper dia 30 de juny, a les 11.30 hores en primera convocatòria i a les 12.00 hores del mateix dia en segona convocatòria, al Palau Altea, carrer d'Alcoi, número 18 (nucli vell), per a tractar el següent  
  
Ordre del dia  
  
1. Renovació parcial del Consell Rector i nomenament d'un suplent.  
  
2. Examen i aprovació, si escau, dels comptes anuals i informe de gestió corresponents a l'exercici 2011, i de la proposta de distribució dels romanents líquids.  
  
3. Examen i aprovació, si escau, de la liquidació del pressupost del Fons de Formació i Promoció Cooperativa corresponent a l'exercici 2011 i proposta de distribució del pressupost de l'esmentat fons per a l'exercici en curs.  
  
4. Informació sobre el Grup Cooperatiu Caixes Rurals Unides, i el contingut del seu contracte regulador. Votació, si escau, sobre la incorporació al Grup Cooperatiu Caixes Rurals Unides i subscripció del seu contracte regulador. Adopció, si escau, dels acords complementaris i/o addicionals que pogueren ser necessaris derivats de la incorporació al Grup Cooperatiu Caixes Rurals Unides. Informació sobre la baixa en el Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que, si escau, corresponguen condicionats a l'aprovació per part de l'entitat capçalera, Caixa Rural del Mediterrani, Ruralcaixa, Societat Cooperativa de Crèdit, dels acords correlatius que permeten l'esmentada eixida del Grup CRM. Proposta d'autorització al Consell Rector per a l'execució dels acords previstos en aquest apartat.  
  
  
5. Informació i aprovació, si escau, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: substitució dels actuals articles 63, 64 i 65 que es denominaran «Integració en el grup i règim jurídic»; «Funcions de l'entitat capçalera»; i «Competències delegades per la caixa en l'entitat capçalera», i del capítol VIII en el qual estan continguts per un altre de nova redacció, que es denomina «Del Grup Cooperatiu Caixes Rurals Unides i de l'entitat capçalera», i supressió de l'article 66. Introducció d'una nova disposició addicional segona i renumeració de l'actual disposició addicional.  
  
6. Opció per l'aplicació, juntament amb la resta d'entitats del grup cooperatiu consolidable d'entitats de crèdit Caixes Rurals Unides, del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
  
7. Examen i aprovació, si escau, de la proposta de modificació dels articles 14, 16, 17 i 18 dels estatuts socials, quant als condicionants exigibles per al reemborsament de les aportacions a capital social, a les aportacions obligatòries a subscriure per les persones jurídiques socis, i a la competència del Consell Rector per a l'emissió d'aportacions voluntàries al capital social.   
  
8. Examen i aprovació, si escau, de la constitució d'una fundació denominada Fundació Caixaltea, Fundació de la Comunitat Valenciana, dotació que s'aporta a la fundació, aprovació dels estatuts de la fundació, designació dels membres que hagen de formar part del patronat i designació de persona apoderada a l'efecte de comparéixer a l'acte de constitució, així com, si és el cas, esmenar o rectificar l'escriptura fins a la seua inscripció al Registre de Fundacions de la Comunitat Valenciana.  
  
9. Autorització expressa al Consell Rector perquè, per si mateix, puga completar, adequar, esmenar els textos estatutaris aprovats, i els altres acords adoptats en aquesta Assemblea, en la mesura que calga per a poder complir les indicacions o esmenar els inconvenients que poguera formular al text esmentat l'organisme autoritzador de la modificació estatutària o dels registres competents amb vista a aconseguir-ne l'autorització, qualificació i inscripció definitiva.  
  
10. Designació de dos socis de l'entitat perquè amb el president aproven i firmen l'acta de l'Assemblea, de conformitat amb el que disposa l'article 39 dels estatuts.  
  
11. Torn obert de paraules.  
  
Al domicili social pot examinar-se, de 09.00 a 14.00 hores i de dilluns a divendres, excepte festius, la documentació comptable i de gestió a sotmetre a l'Assemblea, així com el text de les reformes estatutàries propostes i els estatuts de la fundació, i es poden rebre gratis al domicili els documents esmentats amb la petició prèvia per escrit.  
  
Altea, 22 de maig de 2012.- El president del Consell Rector: José Miguel Cortés Asencio.